LXVIII.  Possessiones et bona monasterii S. Petri Flavigniacensis confirmat.   (Laterani, April. 24.) [PÉRARD  Recueil de pièces pour servir à l' hist. de Bourgogne,  p. 236.]
Author: Anastasius IV

ANASTASIUS episcopus, servus servorum Dei, dilecto filio RAINALDO abbati monasterii Sancti Petri Flavigniacensis, ejusque fratribus, tam praesentibus quam futuris . . . . . . . vitam professis, in perpetuum.

Effectum justa postulantibus indulgere et vigor aequitatis et ordo exigit rationis, praesertim quando petentium voluntatem pietas adjuvat et veritas non relinquit. Eapropter, dilecti in Domino filii, vestris justis postulationibus clementer annuimus, et felicis memoriae praedecessoris nostri papae Calixti vestigiis inhaerentes, Flavigniacense B. Petri monasterium in quo divino mancipati estis obsequio, sub beati Petri et nostra protectione suscipimus, et praesentis scripti privilegio communimus, statuentes ut quascunque possessiones, quaecunque bona praefatum monasterium inpraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Videlicet, ecclesiam Sancti Georgii Colticensis et burgum, ecclesiam S. Mariae Sinemurensis, cum parochia sua, ecclesiam Sanctae Trinitatis Prisciasci, ecclesiam S. Genesii de Flavigniaco et redditus letaniarum ad idem monasterium pertinentes, ecclesiam Sancti Symphoriani de Griniaco, ecclesiam Sancti Germani de Vitello, ecclesiam S. Bandelii de Vuabra, ecclesiam Sancti Benigni de Sirriaco, ecclesiam Sancti Martini de Massiniaco, ecclesiam Sanctae Reginae de Joliaco, ecclesiam Sancti Martini de Villiaco, ecclesiam Sancti Benigni de Darriaco, ecclesiam Sancti Salvatoris de Magtinile, ecclesiam Sancti Anhymi de Cancellis, ecclesiam Sancti Marcelli de Glennone, ecclesiam Sancti Sulpitii de Fontanis, ecclesiam Sancti Martini de Chichiaco, ecclesiam Sancti Petri de Puteolis cum decimis ad easdem ecclesias pertinentibus. Decernimus ergo ut nulli omnino hominum liceat idem monasterium temere perturbare, aut ejus possessiones auferre, vel ablatas retinere, minuere, vel aliquibus vexationibus fatigare, sed omnia integra conserventur eorum pro quorum sustentatione ac gubernatione concessa sunt, usibus omnimodis profutura, salva nimirum dioecesanorum episcoporum canonica justitia. Obeunte vero te nunc ejusdem loci abbate, vel tuorum quolibet successorum, nullus ibi qualibet astutia seu violentia praeponatur, nisi quem fratres communi consensu, vel fratrum pars consilii sanioris, vel suo vel de alieno, si potuerint, collegio, secundum Dominum et B. Benedicti Regulam praeviderint eligendum. Si qua igitur, etc.Ego Manfredus presbyter cardinalis tituli S. Ego Anastasius catholicae Ecclesiae episcopus. Ego G. G. presbyter cardinalis tituli Calixti. Ego Guido presbyter cardinalis tituli S. Chrysogoni. Ego Ubaldus presbyter cardinalis tituli S. Praxedis. Sabinae. Ego Aribertus presbyter cardinalis tituli S. Anastasiae. Ego Guido presbyter cardinalis tituli Pastoris. Ego Jordanus presbyter cardinalis tituli SS. Susannae et Felicitatis. Ego Gerardus presbyter cardinalis tituli S. Stephani in Coelio monte. Ego Joannes presbyter cardinalis SS. Joannis et Pauli tituli Pammachii. Ego Hicmarus Tuscul. episcopus. Ego Cincius Portuensis episcopus et S. Ruffinae. Ego Gregorius Miron ecclesiae Sabinensis electus Ego Rodulphus diaconus cardinalis S. Luciae in Septasole. Ego Joannes diaconus cardinalis SS. Sergii et Bacchi. Datum Laterani, per manum Rolandi sanctae Romanae Ecclesiae presbyteri cardinalis et cancellarii, VIII Kalend. Maii, indict. II, Incarnationis Dominicae anno 1154, pontificatus vero domni Anastasii papae IV, anno primo